Tainakotas Brāļu kapi

Tainakotas Sadraudzības brāļu kapi un bezvēsts pazudušo memoriāls () ir Sadraudzības kara kapu komisijas (Commonwealth War Graves Commission, CWGC) pārvaldīta apbedījumu vieta Pirmā pasaules kara rietumu frontē kritušajiem karavīriem Ipras izvirzījumā. Tā ir pasaulē lielākā Sadraudzības spēku karavīru kapsēta. Kapsēta un tās apkārtējais memoriāls atrodas netālu no Zonnebekes pilsētas, Beļģijā.

 Nosaukums 
Nosaukums Tyne Cot esot cēlies no Nortumberlendas fuzilieru pulka, saskatot līdzību starp daudzajiem vācu dzelzsbetona dzotiem šajā vietā un tipiskajām Tainsaidas strādnieku mājiņām (Tyne cots).Holt, T and V Major and Mrs Holt's Battlefield Guide to the Ypres Salient Barnsley: 2003 Leo Cooper Pen and Sword ; p. 78 Tainakotas kapsēta atrodas uz plaša pacēluma ainavā, no kura paveras skats uz apkārtējo reģionu. Tādējādi šī vieta bija stratēģiski svarīga abām pusēm, kas cīnījās šajā apgabalā. Betona dzoti, kas joprojām atrodas dažādās kapsētas daļās, bija daļa no vācu Flandrijas I nocietinātās pozīcijas (Flandern I Stellung), kurai bija svarīga taktiska loma Pašendeilas kaujas laikā 1917. gadā.

 Vēsture 
1917. gada 4. oktobrī teritoriju, kur tagad atrodas Tainakotas kapsēta, ieņēma 3. Austrālijas divīzija un Jaunzēlandes divīzija, un divas dienas vēlāk tika uzsākta britu un kanādiešu kritušo kapsētas ierīkošana. Vācu spēki kapsētu atguva 1918. gada 13. aprīlī un to beidzot atbrīvoja Beļģijas spēki 28. septembrī.

Pēc pamiera noslēgšanas 1918. gada novembrī kapsētu ievērojami paplašināja no sākotnējiem 343 apbedījumiem, koncentrējot jaunus apbedījumus no apkārtējiem no kauju laukiem, mazākām kapsētām tuvumā un no Langemarkas vācu kapsētas.

Kapsētas teritoriju uz mūžīgiem laikiem Apvienotajai Karalistei piešķīra Beļģijas karalis Alberts I, atzīstot Britu impērijas upurus Beļģijas aizstāvēšanā un atbrīvošanā kara laikā. Kapsētas projekta autors bija angļu arhitekts sers Herberts Beikers.

Krusts par uzupurēšanos, kas iezīmē daudzas Britu impērijas militārās kapsētas, uzcelts virs vācu dzota kapsētas centrā, domājams, pēc karaļa Džordža V ieteikuma, kurš apmeklēja kapsētu 1922. gadā, kad tā gandrīz jau bija iekārtota. Karaļa vizītes laikā, kas aprakstīta dzejolī "Karaļa svētceļojums", ir citēti karaļa vārdi:

"Mēs patiesi varam teikt, ka visa Zemeslode ir noklāta ar mūsu mirušo kapiem. Savas svētceļojuma laikā esmu daudzkārt sev jautājis, vai turpmākajos gados uz Zemes var būt spēcīgāki miera aizstāvji par šo kluso kara posta liecinieku pūli."

— Apvienotās Karalistes karalis Džordžs V Vindzors, 1922. gada 11. maijs

 Tainas Kotas memoriāls bezvēsts pazudušajiem 
Akmens siena, kas ieskauj kapsētu, veido Tainakotas memoriālu bezvēsts pazudušajiem, vienu no vairākiem Sadraudzības Kara kapu komisijas pieminekļiem bezvēsts pazudušajiem Rietumu frontē. Apvienotās Karalistes pazudušie karavīri, kas pazuduši Ipras izvirzījumā, tiek pieminēti Menenas vārtu memoriālā pazudušajiem Iprā un Tainakotas memoriālā. Pēc Menenas vārtu pabeigšanas celtnieki atklāja, ka tie nav pietiekami lieli, lai tajos ietilptu visi pazudušo vārdi, kā sākotnēji bija plānots.Holt, T and V Major and Mrs Holt's Battlefield Guide to the Ypres Salient Barnsley: 2003 Leo Cooper Pen and Sword ISBN 0850525519; Celtnieki paši izvēlējās robeždatumu — 1917. gada 15. augustu, un pēc šī datuma pazudušo Apvienotās Karalistes karavīru vārdi tika iegravēti Tainakotas memoriālā. Turklāt Sadraudzības Kara kapu komisijai Jaunzēlandes spēku vadībai atteicās norādīt savu pazudušo karavīru vārdus attēlošanai uz galvenajiem memoriāliem, tā vietā izvēloties norādīt vārdus uz saviem memoriāliem blakus atbilstošajām kauju vietām. Tainakotas memoriāls izvēlēts par vienu no šīm vietām. Atšķirībā no citiem Jaunzēlandes karavīru pieminekļiem pazudušajiem, Tainakotas Jaunzēlandes vienību piemineklis pazudušajiem ir integrēts lielākajā Tainakotas memoriālā, veidojot centrālo daļu galvenajā piemiņas sienā. Uzraksts vēsta: "Šeit ir ierakstīti Jaunzēlandes virsnieku un karavīru vārdi, kuri krita Brodzeindes kaujā un Pirmajā Pašendeilas kaujā 1917. gada oktobrī un kuru kaps ir zināms vienīgi tikai Dievam".

Piemiņas sienā ir iegravēti  Apvienotās Karalistes spēku karavīru vārdi, kā arī 1176 Jaunzēlandes karavīru vārdi.

 Galerija 

 Atsauces 

 Ārējās saites 

 Silent Cities
 ww1cemeteries.com
 ww1battlefields.co.uk
 360° Panoramic view
 Tyne Cot Memorial  (Belgian heritage register)
 YouTube video of the Tyne Cot Cemetery

Kategorija:Pirmais pasaules karš
Kategorija:Brāļu kapi
Kategorija:UNESCO Pasaules mantojuma vietas Beļģijā
Kategorija:Flandrija